गाजियाबाद। जीडीए जल्द ही रेजीडेंट्स को उनके अधिकारों के प्रति सजग करने के लिए अभियान शुरू करेगा। शहर के सभी ग्रुप हाउसिंग प्रोजेक्ट्स में पंफलेट बांटे जाएंगे। इसके जरिए रेजीडेंट्स को अपार्टमेंट एक्ट के नियमों के बारे में बताया जाएगा। पंफलेट में बिल्डर के दायित्वों और रेजीडेंट्स के अधिकारों की बिंदुवार जानकारी दी जाएगी। जीडीए ओएसडी यूएन ठाकुर ने बताया कि प्राधिकरण की कोशिश है कि लोगों को अपार्टमेंट एक्ट की नियमों की जानकारी सहज तरीके से उपलब्ध कराई जाए। प्राधिकरण जल्द ही एक्ट के जनता से जुड़े महत्वपूर्ण प्रावधानों के पंफलेट बनवाएगा।